24 สิงหาคม 2567

ข่าวสั้นประชาสัมพันธ์

**SME D Bank ช่วยเหลือเร่งด่วน**

**บรรเทาความเดือดร้อนประชาชนและเอสเอ็มอีภาคเหนือประสบอุทกภัย**

**นายพิชิต มิทราวงศ์** กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวว่า ตามที่หลายจังหวัดพื้นที่ภาคเหนือ ได้รับผลกระทบจากภัยพิบัติทางธรรมชาติ ฝนตกหนัก น้ำท่วมฉับพลัน น้ำป่าไหลหลาก ดินโคลนถล่ม ส่งผลให้ประชาชน และผู้ประกอบธุรกิจประสบปัญหาทางตรงและทางอ้อมต่อการใช้ชีวิต และการประกอบอาชีพ ธนาคารมีความห่วงใยประชาชนและผู้ประกอบการเอสเอ็มอีในพื้นที่เป็นอย่างยิ่ง จึงได้ ดำเนินการช่วยเหลืออย่างเร่งด่วน โดยเบื้องต้นผู้บริหารสาขาธนาคารในพื้นที่ เข้าเยี่ยมให้กำลังใจ พร้อมมอบสิ่งของจำเป็นต่อการดำรงชีวิตให้แก่ผู้ประสบภัยในพื้นที่ต่างๆ ทั้ง จ.น่าน และ จ.แพร่ เพื่อบรรเทาความเดือดร้อน รวมถึงสำรวจความเสียหายและความต้องการของผู้ประกอบการเอสเอ็มอีที่ได้รับผลกระทบ สำหรับเร่งดำเนินการให้ความช่วยเหลืออย่างเหมาะสมด้วยมาตรการที่ธนาคารมีไว้รองรับอยู่แล้ว ทั้งมาตรการพักชำระหนี้ และมาตรการสินเชื่อเติมทุนสำหรับซ่อมแซมฟื้นฟูกิจการ สอบถามข้อมูลเพิ่มเติม Call Center 1357